**TÁJÉKOZTATÓ A NORMATÍV TÁMOGATOTT (RÉGEBBI NEVÉN INGYENES) TANKÖNYVELLÁTÁSRÓL**

Az ingyenes tankönyvellátásra vonatkozóan itt közölt szabályozás a 2015/2016-os tanévtől kezdő-dően visszavonásig kerül alkalmazásra a Lévay József Református gimnázium és Diákotthon (OM azonosító 029281) gyakorlatában.

A tanuló joga, hogy a nevelési-oktatási intézményben -családja anyagi helyzetétől függően - kérelmére a tankönyvellátásban normatív kedvezményben részesüljön (ingyenes tankönyveket kapjon).

Iskolánkban az ingyenes tankönyvellátás-a köznevelési törvény, a tankönyvtörvény és az EMMI rendelet\*rendelkezései alapján -az iskolai könyvtáron keresztül történik. A tankönyv az iskola tulajdona, a tanuló csak használja azt!

Az ingyen kapott tankönyvek között lehetnek tankönyvek, szöveggyűjtemények, atlaszok stb., mindegyik típusra az ingyen tankönyv kifejezés használatos. A nyelvkönyveket és a munkafüzeteket a szülők kifizetik, mivel ezekbe bele dolgoznak, így ezek nem ingyenesek.

A könyvtárból kapott ingyen tankönyveket minden tanév végén vissza kell adni az iskolai könyvtárba.(Csak ép állapotú, bejegyzés mentes könyveket áll módunkban visszavenni, ellenkező esetben meg kell téríteni a könyvek árát, vagy pótolni egy ugyanolyan, ép állapotú példánnyal!)

**Igénybejelentés és a jogosultság igazolása**

A tanuló, illetve a szülő az iskolában -a család szociális vagy anyagi helyzetétől függően -ingyenes tankönyvellátást igényelhet. Az igénylést az erre rendszeresített igénylőlapon kell benyújtani az iskola által kért időpontban. Az igénybejelentő lapot, valamint az ingyenesség feltételeiről szóló tájékoztatást a diákok –legkésőbb 15 nappal a benyújtási határidő előtt megkapják.

Ingyenes tankönyvellátásra csak az jogosult, aki a kitöltött és aláírt tankönyvtámogatási igénylőlapot az ingyenességet igazoló dokumentum fénymásolatával együtt az iskolai könyvtárba határidőre eljuttatja. Az igény-bejelentési határidő elmulasztása jogvesztő.

A határidő után leadott igénylőlapokat nem tudjuk figyelembe venni!

Rendkívüli esetben,utólag csak azt az igénylést tudjuk elfogadni, aki hitelt érdemlően tudja bizonyítani, hogy a megadott beadási határidő után vált jogosulttá az ingyen tankönyvre. Ebben az esetben kérjük, hogy a kitöltött igénylőlapot a jogosultság beálltát követő 15 napon belül az iskolai könyvtárba nyújtsák be!

Igénylés esetén ingyenes tankönyvellátást köteles az iskola biztosítani a nappali rendszerű iskolai oktatásban résztvevő tanuló számára, ha a tanuló, illetve a szülő igazolja a jogosultságot az alábbiak

szerint:

**a)** tartósan beteg(szakorvos igazolja vagy a magasabb összegű családi pótlék),

**b)** sajátos nevelési igényű (szakértői, rehabilitációs bizottság igazolja),

-mozgásszervi, érzékszervi,értelmi vagy beszédfogyatékos,

-több fogyatékosság együttes előfordulása esetén halmozottan fogyatékos,

-autizmus spektrum zavarral rendelkezik,

-pszichés fejlődés zavarai miatt a nevelési, tanulási folyamatban tartósan és súlyosan akadályozott (pl. dyslexia, dysgraphia, dyscalculia, mutizmus,kóros aktivitászavar, figyelem-vagy magatartászavar stb. esetén),

**c)** három vagy több kiskorú, vagy eltartott gyermeket nevelő családban él (a megállapított családi pótlék/iskoláztatási támogatás igazolja),

**d)** nagykorú és saját jogán iskoláztatási támogatásra jogosult(a megállapított családi pótlék /iskoláztatási támogatás igazolja),

**e)**rendszeres gyermekvédelmi kedvezményben részesülő(az erről szóló határozat igazolja).

A tankönyvtámogatási igénylőlap benyújtásával egyidejűleg be kell nyújtani tehát az iskolai könyvtárba a normatív kedvezményre való jogosultságot igazoló iratot, vagy annak másolatát!

(A beadott igazolásokat nem áll módunkban visszaadni, így ha szükségük van az eredeti igazolásra,

akkor kérjük, mindenképp másolatot csatoljanak a tankönyvtámogatási igénylőlap mellé!)

Az a) és b) pontban megjelölt esetekben az orvosi-, szakértői-, rehabilitációs bizottság által kiadott igazolást, vagy annak másolatát csatolják a tankönyvtámogatási igénylőlap mellé!

A c) és d) pontban megjelölt esetekben a családi pótlékról/iskoláztatási támogatásról szóló igazolást

a munkáltató adja ki, vagy a munkahellyel nem rendelkezők esetében az Államkincstár Területi Igazgatósága állítja ki. A családi pótlék/iskoláztatási támogatás igazolható (aktuális, 3 hónapnál nem régebbi) bérjegyzékkel, bankszámlakivonattal vagy postai igazoló szelvénnyel is, a jogosult nevének egyértelmű feltüntetése mellett! Ezek valamelyike csatolandó a tankönyvtámogatási igénylőlap mellé!

Az e) pontban megjelölt esetben a rendszeres gyermekvédelmi kedvezményről szóló érvényes határozatot, vagy annak másolatát kérjük csatolni a tankönyvtámogatási igénylőlap mellé!

Az igénylő az általa közölt adatok valódiságáért büntetőjogi felelősséget visel, az azokban beálló

változásokról az iskolát 15 napon belül értesítenie kell. A határidő elmulasztása jogvesztő. Ha az igénylő az igénylőlapot és a szükséges igazolásokat határidőre nem juttatja el az iskolába, az iskola nem köteles a később bejelentett igényt kielégíteni!Ha az igényjogosultság a tanulói tankönyvvásárláshoz nyújtott normatív hozzájárulás igénylését követő időpont után áll be (pl. iskolaváltás), az iskola a meglévő tankönyvállományból kölcsönzéssel teljesítheti az igényt.

A tankönyvek használata, elvesztés vagy megrongálás esetén az okozott kár megtérítése

A tanuló a támogatásként kapott ingyenes tankönyvet köteles megőrizni és azt rendeltetésszerűen használni. A könyvekbe beleírni nem szabad.

A tankönyveket az adott tanév utolsó előtti tanítási hetén le kell adni a könyvtárban a kiírásnak megfelelően..

Az érettségiző tanulók legkésőbb a szóbeli érettségijük első napján kötelesek a náluk levő tan-könyveket leadni az iskolai könyvtárban (személyesen, tételesen leszámolva). Meg kell téríteni a használatra kapott tankönyv árát hanyag kezelés, elvesztés vagy szándékos rongálás esetén. (Ha a könyv szakadt, rongyos, összefirkált stb., azt nem áll módunkban visszavenni, ilyen esetben a könyv árát ki kell fizetni, vagy egy ugyanolyan típusú, de ép példánnyal helyettesíteni!)

A pénzbeli kártérítést az iskolában kell befizetni. A térítendő könyvek árát legkésőbb az aktuális tanév utolsó tanítási napjáig kell megfizetni! A kártérítésre kötelezett köteles kifizetni a hiányzó tankönyvekért az iskola által meghatározott összeget, ha az iskola előzetesen tájékoztatta erről a tanulókat!

Amennyiben a tanuló iskolát vált, a könyvtárból kölcsönzött tankönyveket köteles visszaadni az iskolai könyvtárba.Ha ezt nem teszi meg, akkor ugyanazt a gyakorlatot kell követni, mint az elvesztett, vagy megrongált könyvek kártérítése esetében.

\*2011. évi CXC. törvény a nemzeti köznevelésről-9. § (3), 41. § (4) (7) (9), 46. § (4) (5) (6), 89. § (3), 97. § (22)

2013. évi CCXXXII. törvény a nemzeti köznevelés tankönyvellátásáról

17/2014. (III. 12.) EMMI rendelete